ธปท.ยันไม่ปิดทำการ16มี.ค.หลังข่าวลือแดงดาวกระจาย
ธปท.ยืนยันไม่ปิดทำการวันที่ 16 มี.ค.หลังข่าวลือเสื้อแดงเตรียมดาวกระจายมาปิดล้อม เผยเริ่มใช้แผนให้พนักงานทำงานที่บ้านแล้ว
15 มี.ค. 2553

ธปท.ยืนยันไม่ปิดทำการวันที่ 16 มี.ค.หลังข่าวลือเสื้อแดงเตรียมดาวกระจายมาปิดล้อม เผยเริ่มใช้แผนให้พนักงานทำงานที่บ้านแล้ว
นายอรรคบุศย์ ไกรฤกษ์ ผู้ช่วยผู้ว่าการสายบริหารธนาคารแห่งประเทศไทย (ธปท.) กล่าวว่า ในวันที่ 16 มี.ค. ธปท.ยังเปิดทำการตามปกติและไม่มีการปิดสำนักงานอย่างแน่นอน แต่ธปท.จะยังคงติดตามสถานการณ์ชุมนุมของกลุ่มคนเสื้อแดงอย่างใกล้ชิด
ทั้งนี้ธปท.ได้จัดการดูแล ระบบการทำงานของพนักงานให้เป็นไปตามแผนรองรับสถานการณ์ฉุกเฉิน คือ ปรับให้พนักงานบางส่วนที่ไม่มีความจำเป็นต้องเข้ามาทำงานในสำนักงาน สามารถทำงานที่บ้านผ่านระบบออนไลน์ได้ ซึ่งแผนดังกล่าวได้เริ่มดำเนินการแล้วตั้งแต่วันนี้ไปจนกว่าสถานการณ์จะกลับสู่ภาวะปกติ
"ธปท.ยืนยันจะยังไม่ปิดทำการ เพราะสถานการณ์ล่าสุดยังไม่รุนแรงจนควบคุมไม่ได้ และที่สำคัญ ถ้าธปท.ปิดทำการอาจจะมีผลกระทบต่อการเปิดทำการของธนาคารพาณิชย์ด้วย ฉะนั้นการพิจารณาปิดทำการหรือไม่ต้องดูให้รอบคอบ และต้องประเมินสถานการณ์เป็นระย"นายอรรคบุศย์
อนึ่งก่อนหน้านี้มีข่าวลือว่ากลุ่มเสื้อแดงเตรียมจะเคลื่อนไหวแบบดาวกระจายไปยังสถานที่ราชการต่างๆ ซึ่งธปท.ตกเป็นเป้าหมายหนึ่งของการดาวกระจาย จึงมีข่าวลือว่าในพรุ่งนี้อาจจะปิดทำการ